Document ID: /roh_data/filtered/fineweb-2-filterrobots_roh.jsonl.gz/43840

Quai èn temps passads, ed il parcadi n’è betg pli uschè plain sco anc avant in pèr mais. Nua èn tut quels autos parcads ozendi?
Parcar e seser el tren
Duas alternativas èn enconuschentas, il parcadi a l’access da l’autostrada A13 a Domat, ed ils parcadis publics a Cuira. A Domat è il parcadi dapi l’introducziun da taxas a l’Obere Au pli plain ch’avant. Ils pendularis parcheschan là lur auto e van il davos toc cun tren da Domat a Cuira. Quella observaziun confirmescha Peter Stirnimann dal Uffizi chantunal da construcziun bassa.
Chasa da parcar sco alternativa
Ed in augment da dumondas per in parcadi fix en las chasas da parcar en il center da Cuira confirmescha Romano Cahannes. El è president dal cussegl d’administraziun da la Parkhaus Cuira SA, ch’è responsabla per 3 parcadis publics a Cuira. Quai augment saja dentant puspè sa normalisà.
Ulteriuras alternativas per parcar existan a Cuira e conturn, parcadis gratuits èn dentant fitg grev da chattar.